Thiago til Liverpool

Thiago Alcântara forlater Bayern München etter sju år i klubben. Liverpool blir neste stoppested.

Det bekrefter den engelske fotballstorheten fredag kveld.

– Dette er en fantastisk følelse. Jeg har ventet lenge på dette øyeblikket, og jeg er så glad for å være her, sier Thiago.

Spanjolen har vunnet Bundesliga hvert år siden han kom til Bayern i 2013. Før 29-åringen gjorde suksess i Tyskland, spilte han for Barcelona, hvor han vant fire ligagull og tok en mesterligatittel.